title: Padomes direktīva (1990. gada 26. jūnijs) par tirdzniecību ar zirgu dzimtas dzīvniekiem, kas paredzēti sacensībām, un par piedalīšanās nosacījumiem sacensībās

text:
Svarīgs juridisks paziņojums

|

31990L0428

Oficiālais Vēstnesis L 224 , 18/08/1990 Lpp. 0060 - 0061 Speciālizdevums somu valodā: Nodaļa 3 Sējums 33 Lpp. 0178  Speciālizdevums zviedru valodā: Nodaļa 3 Sējums 33 Lpp. 0178

		Padomes direktīva(1990. gada 26. jūnijs)par tirdzniecību ar zirgu dzimtas dzīvniekiem, kas paredzēti sacensībām, un par piedalīšanās nosacījumiem sacensībās(90/428/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 42. un 43. pantu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu [3],tā kā zirgu dzimtas dzīvnieki ir dzīvi dzīvnieki, kas iekļauti Līguma II pielikuma produktu sarakstā;tā kā lai nodrošinātu zirgu dzimtas dzīvnieku ražošanas racionālu attīstību, tādējādi paaugstinot šīs nozares ražību, jāizstrādā Kopienas noteikumi, kas regulē Kopienas iekšējo tirdzniecību ar zirgu dzimtas dzīvniekiem, kas paredzēti sacensībām;tā kā zirgu dzimtas dzīvnieku un jo īpaši zirgu ciltsdarbs un vaisla parasti ir iekļauta lauksaimniecības nozarē; tā kā daļai lauksaimnieku tas veido ienākumu avotu;tā kā Kopienā pastāv būtiskas atšķirības attiecībā uz noteikumiem par piedalīšanos sacensībās; tā kā šīs būtiskās atšķirības rada šķēršļus Kopienas iekšējai tirdzniecībai;tā kā būtiskās atšķirības noteikumos attiecībā uz procentu no naudas balvas vai peļņas, ko piešķir, lai nodrošinātu, veicinātu un uzlabotu ciltsdarbu dalībvalstīs, var pakļaut briesmām tirdzniecību ar zirgu dzimtas dzīvniekiem, kas paredzēti sacensībām, un piedalīšanos šādās sacensībās; tā kā šo noteikumu saskaņošanas priekšnoteikums ir brīva piedalīšanās sacensībās;tā kā līdz šādai saskaņošanai, jo īpaši, lai saglabātu vai palielinātu šīs nozares produktivitāti, dalībvalstīm būtu jāpiešķir tiesības rezervēt procentu no naudas balvas vai peļņas, lai nodrošinātu, veicinātu un uzlabotu to ciltsdarba pasākumus; tā kā tomēr vajadzētu noteikt šā procenta maksimumu;tā kā ir vēlams paredzēt tādu pasākumu īstenošanu, kas attiecas uz dažiem tehniskiem aspektiem; tā kā plānoto pasākumu dēļ jābūt ciešai un efektīvai sadarbībai starp dalībvalstīm un Komisiju Pastāvīgajā zootehnikas komitejā,IR PIEŅĒMUSI ŠO DIREKTĪVU.1. pantsŠī direktīva izklāsta nosacījumus, kas regulē tirdzniecību ar zirgu dzimtas dzīvniekiem, kas paredzēti sacensībām, un nosacījumus, kas regulē viņu piedalīšanos sacensībās.2. pantsŠajā direktīvā piemēro definīcijas, kas izklāstītas Padomes 1990. gada 26. jūnija Direktīvas 90/427/EEK 2. pantā par zootehniskajiem un ģenealoģiskajiem nosacījumiem, kas regulē Kopienas iekšējo tirdzniecību ar zirgu dzimtas dzīvniekiem [4].Turklāt "sacensības" nozīmē jebkuras jāšanas sacensības, ieskaitot zirgu skriešanās sacīkstes, šķēršļu pārvarēšanu, sacensības, iejādi, sacensības, kas paredzētas zirgvilkmes transportlīdzekļiem, un paraugdemonstrējumus.3. pants1. Sacensību noteikumi nedrīkst nostādīt izdevīgākā stāvoklī zirgu dzimtas dzīvniekus, kas ir reģistrēti dalībvalstī, kurā notiek sacensības, kā zirgu dzimtas dzīvniekus, kas ir reģistrēti citā dalībvalstī.2. Sacensību noteikumi nedrīkst nostādīt izdevīgākā stāvoklī zirgu dzimtas dzīvniekus, kas cēlušies no dalībvalsts, kurā notiek sacensības, kā zirgu dzimtas dzīvniekus, kas cēlušies no citas dalībvalsts.4. pants1. Saistības, kas izklāstītas 3. pantā, īpaši piemēro:a) prasībām attiecībā uz dalību sacensībās, un jo īpaši minimālajām vai maksimālajām prasībām;b) sacensību tiesāšanai;c) naudas balvai vai peļņai, ko iegūst no sacensībām.2. Tomēr- saistības, kas minētas 3. pantā, organizējot pasākumus, neietekmē:a) sacensības, kas paredzētas īpašā ciltsgrāmatā reģistrētiem zirgu dzimtas dzīvniekiem, šķirnes uzlabošanai;b) reģionālas sacensības, lai atlasītu zirgu dzimtas dzīvniekus;c) vēsturiskas vai tradicionālas sacensības.Dalībvalstis, kas paredz sev šo iespēju noderīgumu, iepriekš vispārīgi informē Komisiju,- dalībvalstīm ir tiesības rezervēt katrām sacensībām vai sacensību veidam, ar oficiāli šim mērķim apstiprinātu vai atzītu institūciju starpniecību, konkrētu procentu no 1. punkta c) apakšpunktā minētās naudas balvas vai peļņas, lai garantētu ciltsdarba attīstību un uzlabošanu. Peļņa nedrīkst pārsniegt 30 % 1991. gadā, 25 % 1992. gadā un 20 % no 1993. gada.Šo fondu sadalījuma kritērijus attiecīgajā dalībvalstī paziņo Komisijai un citām dalībvalstīm Pastāvīgajā zootehnikas komitejā.Līdz 1992. gada 31. decembrim Padome pārskata šo noteikumu piemērošanas nosacījumus, pamatojoties uz Komisijas ziņojumu, kas ņem vērā panākumus saskaņošanā attiecībā uz visām problēmām, ko izvirza sacensību zirgu ciltsdarba stāvoklis, un uz attiecīgiem priekšlikumiem, par kuriem Padome lemj ar kvalificētu balsu vairākumu.3. Vispārīgos noteikumus šā panta piemērošanai pieņem 6. pantā izklāstītajā kārtībā.5. pants1. Kamēr tiek pieņemti attiecīgi lēmumi, ievērojot Direktīvas 90/427/EEK 4. pantu, atteikuma iemeslu par dalībvalstī reģistrēta dzīvnieka piedalīšanos sacensībās, rakstiski jāpaziņo īpašniekam vai viņa pilnvarotajam pārstāvim.2. Gadījumos, kas aprakstīti 1. punktā, īpašniekam vai viņa pilnvarotajam pārstāvim ir tiesības saņemt eksperta atzinumu saskaņā ar nosacījumiem, kas izklāstīti Direktīvas 89/662/EEK 8. panta 2. punktā [5], kuru piemēro mutatis mutandis.3. Komisija 6. pantā izklāstītajā kārtībā pieņem noteikumus šā panta piemērošanai.6. pantsIzmantojot šajā pantā noteikto kārtību, Pastāvīgā zootehnikas komiteja, kas izveidota ar Lēmumu 77/505/EEK [6], rīkojas saskaņā ar noteikumiem, kas izklāstīti Direktīvas 88/661/EEK 11. pantā [7].7. pantsNe vēlāk kā 1991. gada 1. jūlijā dalībvalstīs stājas spēkā normatīvie un administratīvie akti, lai izpildītu šīs direktīvas prasības. Dalībvalstis par to tūlīt informē Komisiju.8. pantsŠī direktīva ir adresēta dalībvalstīm.Luksemburgā, 1990. gada 26. jūnijāPadomes vārdā —priekšsēdētājsM. O'Kennedy[1] OV C 327, 30.12.1989., 61. lpp.[2] OV C 149, 18.6.1990.[3] OV C 62, 12.3.1990., 46. lpp.[4] OV L 224, 18.8.1990., 55. lpp.[5] OV L 395, 30.12.1989., 13. lpp.[6] OV L 206, 12.8.1977., 11. lpp.[7] OV L 382, 31.12.1988., 36. lpp.--------------------------------------------------


title: Padomes Direktīva (1973. gada 19. novembris) par dalībvalstu normatīvo un administratīvo aktu tuvināšanu attiecībā uz stiepļu tauvu, ķēžu un āķu sertificēšanu un marķēšanu

text:
Svarīgs juridisks paziņojums

|

31973L0361

Oficiālais Vēstnesis L 335 , 05/12/1973 Lpp. 0051 - 0055 Speciālizdevums somu valodā: Nodaļa 13 Sējums 3 Lpp. 0168  Speciālizdevums grieķu valodā Nodaļa 13 Sējums 2 Lpp. 0140  Speciālizdevums zviedru valodā: Nodaļa 13 Sējums 3 Lpp. 0168  Speciālizdevums spāņu valodā: Nodaļa 13 Sējums 3 Lpp. 0093  Speciālizdevums portugāļu valodā Nodaļa 13 Sējums 3 Lpp. 0093

		Padomes Direktīva(1973. gada 19. novembris)par dalībvalstu normatīvo un administratīvo aktu tuvināšanu attiecībā uz stiepļu tauvu, ķēžu un āķu sertificēšanu un marķēšanu(73/361/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 100. pantu,ņemot vērā Komisijas priekšlikumu,ņemot vērā Eiropas Parlamenta atzinumu,ņemot vērā Ekonomikas un sociālo lietu komitejas atzinumu,tā kā vairākās dalībvalstīs dažas stiepļu tauvas, ķēdes un āķi, ko izmanto celšanai un pārvadāšanai, ir jāsertificē un jāmarķē; tā kā šie noteikumi dažādās dalībvalstīs atšķiras; tā kā šīs atšķirības traucē tirdzniecību Eiropas Ekonomikas kopienā;tā kā šos šķēršļus kopējā tirgus izveidē un darbībā var samazināt, pat novērst, visās dalībvalstīs pieņemot vienādus noteikumus par stiepļu tauvu, ķēžu un āķu sertificēšanu un marķēšanu, papildu esošajiem valstu noteikumiem vai to vietā;tā kā šī direktīva aprobežojas ar noteikumiem par stiepļu tauvu, ķēžu un āķu sertificēšanu un marķēšanu; tā kā sertificēšana un marķēšana ļaus ceļamierīču ražotājiem un lietotājiem cita starpā uzzināt šo stiepļu tauvu, ķēžu un āķu parametrus; tā kā turklāt direktīvās, ko turpmāk pieņems attiecībā uz dažādu ceļamierīču uzbūves prasībām, būs noteikumi par stiepļu tauvu, ķēžu un āķu konkrētu izmantošanu;tā kā tehnikas attīstība liek ātri pielāgot ceļamierīču un aprīkojuma tehniskos noteikumus; tā kā, lai atvieglinātu šajā nolūkā vajadzīgo pasākumu izpildi, ir jānosaka, kā panākt ciešu sadarbību starp dalībvalstīm un Komisiju komitejā, lai pielāgotu direktīvas tehnikas attīstībai un likvidētu tehniskus šķēršļus Kopienas iekšējā tirdzniecībā ceļamierīču un aprīkojuma nozarē,IR PIEŅĒMUSI ŠO DIREKTĪVU.1. pantsŠī direktīva attiecas uz ceļamierīcēm, izņemot:- ceļamierīces, kas nav jaunas,- ceļamierīces, ko izmanto uz kuģiem un dzelzceļiem, trošu dzelzceļiem un trošu ceļiem.Šajā direktīvā par ceļamierīcēm dēvē stiepļu tauvas, apaļtērauda ķēdes un āķus, kas paredzēti aprīkojumam, ko izmanto celšanai un mehāniskai pārvietošanai.2. pants1. Dalībvalstis nedrīkst aizliegt vai ierobežot 1. pantā minēto ceļamierīču laišanu tirdzniecībā sertificēšanas vai marķējuma dēļ, ja tām ir sertifikāts un marķējums, kas atbilst pielikuma noteikumiem.2. Tomēr, ja kāda dalībvalsts konstatē, ka kādas ceļamierīces parametri, jo īpaši obligātie parametri, neatbilst sertifikātā minētajiem, tā var apturēt šīs ceļamierīces laišanu tirgū. Tā nekavējoties informē pārējās dalībvalstis un Komisiju, paziņojot sava lēmuma iemeslus.Ja kāda dalībvalsts apstrīd iepriekšminēto pasākumu pamatojumu, attiecīgā dalībvalsts cenšas izšķirt šo strīdu.Par to informē Komisiju. Komisija, ciktāl ir vajadzīgs, sāk atbilstīgas apspriedes, lai panāktu atrisinājumu.3. pantsDalībvalstis var pieprasīt, ka to teritorijā laikā, kad ierīces piedāvā un pārdod tiešajam patērētājam, sertificēšana un marķējums, kas noteikts šajā direktīvā, ir jāizsaka ar starptautiski pieņemtiem simboliem vai arī šo valstu valodā.4. pants1. Ar šo ir izveidota komiteja (turpmāk "Komiteja"), lai pielāgotu tehnikas attīstībai tās direktīvas, kuras attiecas uz tehnisko šķēršļu likvidāciju tirdzniecībā ar ceļamierīcēm un aprīkojumu. Komitejā ietilpst dalībvalstu pārstāvji un Komisijas pārstāvis, kas ir priekšsēdētājs.2. Komiteja apstiprina savu reglamentu.3. Vajadzīgos grozījumus, lai pielāgotu tehnikas attīstībai pielikuma noteikumus, pieņem saskaņā ar 5. pantā noteikto kārtību.5. pants1. Ja jāievēro šajā pantā noteiktā procedūra, jautājumus Komitejai iesniedz priekšsēdētājs vai nu pēc savas iniciatīvas, vai pēc dalībvalstu pārstāvju pieprasījuma.2. Komisijas pārstāvis iesniedz Komitejai to pasākumu projektu, kas jāpieņem. Ievērojot jautājuma steidzamību, Komiteja priekšsēdētāja noteiktajā termiņā sniedz atzinumu par projektu. Atzinumus pieņem ar četrdesmit vienas balss vairākumu, un dalībvalstu balsis vērtē tā, kā paredzēts Līguma 148. panta 2. punktā. Priekšsēdētājs nebalso.3. a) Komisija pieņem paredzētos pasākumus, ja tie ir saskaņā ar Komitejas atzinumu;b) ja paredzētie pasākumi nesaskan ar Komitejas atzinumu vai ja atzinums nav pieņemts, Komisija bez kavēšanās ierosina Padomei pasākumus, kas jāpieņem. Padome lemj ar kvalificētu balsu vairākumu;c) ja Padome trīs mēnešu laikā pēc priekšlikuma iesniegšanas nav pieņēmusi lēmumu, ierosinātos pasākumus pieņem Komisija.6. pants1. Dalībvalstis ievieš vajadzīgos noteikumus, lai piemērotos šīs direktīvas prasībām astoņpadsmit mēnešu laikā pēc tās izziņošanas, un informē par to Komisiju.2. Dalībvalstis nodrošina to, ka tiesību aktus, ko tās pieņem jomā, uz kuru attiecas šī direktīva, dara zināmus Komisijai.7. pantsŠī direktīva ir adresēta dalībvalstīm.Briselē, 1973. gada 19. novembrīPadomes vārdā –priekšsēdētājsIb Frederiksen--------------------------------------------------PIELIKUMS1. Vispārīgi noteikumi1.1. Katram stiepļu tauvas un ķēdes gabalam un katram āķim ir jābūt marķētam vai, ja to nav iespējams marķēt, pie tā ir jābūt droši piestiprinātai plāksnītei vai gredzenam, uz kura ir informācija par ražotāju vai viņa pilnvaroto pārstāvi, kas ir reģistrēts Eiropas Ekonomikas kopienā, kā arī atbilstīgo sertifikātu numuriem (sk. 2.1., 3.1. un 4.1. punktu).1.2. Ražotājs vai viņa pilnvarotais pārstāvis, kas ir reģistrēts Eiropas Ekonomikas kopienā, nodrošina, ka katrs stiepļu tauvas un ķēdes gabals, kā arī katrs āķis atbilst sertifikātā minētajiem parametriem (sk. 2.1., 3.1. un 4.1. punktu).2. Noteikumi par stiepļu tauvām2.1. Ražotājam un viņa pilnvarotajam pārstāvim, kas ir reģistrēts Eiropas Ekonomikas kopienā, par katru stiepļu tauvu ir jāizdod sertifikāts, kurā ir vismaz šāda informācija:a) obligāta informācija:- ražotāja vai viņa pilnvarota pārstāvja, kurš ir reģistrēts Eiropas Ekonomikas kopienā, vārds vai nosaukums un adrese,- stiepļu tauvas nominālais diametrs,- piegādātās stiepļu tauvas garums,- vidējais svars metrā,- kabeļa veids un novietojuma virziens (novietojums pa labi vai pa kreisi, iepriekš sagatavots vai nesagatavots, krustisks vai Langa novietojums),- kabeļa novietojuma garums,- uzbūve (stiepļu tauvas sastāvs, stiepļu tauvas serdes veids un sastāvs, dzīslu skaits, stiepļu skaits); pievieno šķērsgriezuma attēlu ar galvenajiem izmēriem,- tērauda parametri (šķira vai kvalitāte),- stiepļu nominālā stiepes izturība,- stiepļu tauvas zemākā praktiskā pretestība lūzumam zem sprieguma,- stiepļu tauvas minimālā praktiskā stiepes izturība,- informācija par aizsardzības veidu pret iekšējo un ārējo koroziju (cinkošanas gadījumā jānorāda cinka pārklājuma kvalitāte),- sertifikāts, ka stiepļu tauva ir izgatavota vienā gabalā un ka tās parametri ir nemainīgi visā tās garumā,- informācija par stiepes pārbaudes, pārbaudes ar griešanu un ar liekšanu veidu, metodēm un rezultātiem,- temperatūras ierobežojumi stiepļu tauvas izmantošanai,- apkope un norādes par pārbaudēm;b) informācija, ja vajadzīgs:- ja stiepļu tauva ir izgatavota saskaņā ar valsts vai starptautiskiem standartiem, norāda šo standartu.3. Noteikumi par apaļtērauda ķēdēm3.1. Ražotājam un viņa pilnvarotajam pārstāvim, kas ir reģistrēts Eiropas Ekonomikas kopienā, par katru ķēdi ir jāizdod sertifikāts, kurā ir vismaz šāda informācija:a) obligāta informācija:- ražotāja vai viņa pilnvarota pārstāvja, kurš ir reģistrēts Eiropas Ekonomikas kopienā, vārds vai nosaukums un adrese,- ķēdes parametri (nominālais posma garums un platums, stieples diametrs, ziņas par ķēdes kalibrēšanu); pievieno vismaz divu posmu attēlu, norādot maksimālās pielaides,- piegādātās ķēdes garums,- vidējais svars metrā,- posmu savienojuma paņēmiens (kalts vai elektrometināts),- pierādījuma pārbaudes slodzes vērtība, ko piemēroja visai ķēdei pēc termiskās apstrādes,- ķēdes minimālā praktiskā stiepes izturība normālā temperatūrā,- ķēdes minimālā praktiskā stiepes izturība lietošanas temperatūrā,- ķēdes proporcionāla izstiepšana, laužot zem spiediena,- ķēdes materiāla parametri (piemēram, šķira vai kvalitāte),- piemērotais termiskās apstrādes veids vai termiskās apstrādes veids, ko vajadzības gadījumā vēlāk piemēros ražotājs vai specializēts uzņēmums,- informācija par stiepjamības pārbaudes veidu, metodēm un rezultātiem,- ķēdes izmantošanas temperatūras ierobežojumi,- apkope un norādes par pārbaudēm;b) informācija, ja vajadzīgs:- ja ķēde ir izgatavota saskaņā ar valsts vai starptautiskiem standartiem, norāda šo standartu,- ja ķēdei ir veikta īpaša termiskā apstrāde, pievieno paziņojumu "par visu veidu termisko apstrādi konsultēties ar ražotāju vai viņa pilnvaroto pārstāvi".3.2. Katram divdesmitajam posmam vai vienam posmam metrā, atkarībā no īsākā attāluma, ir jābūt skaidri salasāmam un pastāvīgam kvalitātes marķējumam saskaņā ar valsts vai starptautisku standartu. Marķējuma izmēri ir šādi:Ķēdes nominālais izmērs milimetros | Apzīmējumu izmērs milimetros |līdz 12,5 (ieskaitot) | 3 |12,5–26 (ieskaitot) | 4,5 |vairāk par 26 | 6 |4. Noteikumi attiecībā uz āķiem4.1. Ražotājam un viņa pilnvarotajam pārstāvim, kas ir reģistrēts Eiropas Ekonomikas kopienā, par katru āķu partiju vai pēc lietotāja lūguma par katru āķi ir jāizdod sertifikāts, kurā ir vismaz šāda informācija:a) obligāta informācija:- ražotāja vai viņa pilnvarota pārstāvja, kurš ir reģistrēts Eiropas Ekonomikas kopienā, vārds vai nosaukums un adrese,- āķa veids,- izmēri,- ja āķis ir izgatavots saskaņā ar valsts vai starptautiskiem standartiem, sniedz norādes,- ja āķis nav izgatavots saskaņā ar valsts vai starptautiskiem standartiem:- slodze, kas paver pietiekami plašu spraugu, lai atbrīvotu šo kravu, vai arī slodze, kas salauž āķi (ražotājam ir jānorāda, vai āķis pavērās vai salūza),- maksimālā pierādījuma pārbaudes slodze, ko var piemērot, neradot pastāvīgas deformācijas,- tērauda parametri (šķira vai kvalitāte),- piemērotais termiskās apstrādes veids vai veids, ko vajadzības gadījumā vēlāk piemēros ražotājs vai specializēts uzņēmums,- informācija par stiepjamības pārbaudes veidu, metodēm un rezultātiem,- āķu izmantošanas temperatūras ierobežojumi,- apkope un norādes par pārbaudēm;b) informācija, ja vajadzīgs:- ja āķiem ir veikta īpaša termiskā apstrāde, pievieno paziņojumu "par visu veidu termisko apstrādi konsultēties ar ražotāju vai viņa pārstāvi".4.2. Uz āķiem ir jābūt skaidri salasāmam un neizdzēšamam kvalitātes marķējumam saskaņā ar valsts vai starptautiskiem standartiem.--------------------------------------------------


title: Komisijas Direktīva 1999/65/EK (1999. gada 24. jūnijs), ar ko groza Padomes Direktīvas 86/362/EEK un 90/642/EEK par pesticīdu atliekvielu maksimāli pieļaujamo daudzumu noteikšanu attiecīgi labībā un uz tās un dažos augu izcelsmes produktos, tajā skaitā augļos un dārzeņos, un uz tiemDokuments attiecas uz EEZ

text:
Svarīgs juridisks paziņojums

|

31999L0065

Oficiālais Vēstnesis L 172 , 08/07/1999 Lpp. 0040 - 0041

		Komisijas Direktīva 1999/65/EK(1999. gada 24. jūnijs),ar ko groza Padomes Direktīvas 86/362/EEK un 90/642/EEK par pesticīdu atliekvielu maksimāli pieļaujamo daudzumu noteikšanu attiecīgi labībā un uz tās un dažos augu izcelsmes produktos, tajā skaitā augļos un dārzeņos, un uz tiem(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1986. gada 24. jūlija Direktīvu 86/362/EEK par pesticīdu atliekvielu maksimāli pieļaujamo daudzumu noteikšanu labībā un uz tās [1], kurā jaunākie grozījumi izdarīti ar Komisijas Direktīvu 98/82/EK [2], un jo īpaši tās 7. panta 4. punkta a) apakšpunktu,ņemot vērā Padomes 1990. gada 27. novembra Direktīvu 90/642/EEK par pesticīdu atliekvielu maksimāli pieļaujamo daudzumu noteikšanu augu izcelsmes produktos un uz tiem, tajā skaitā augļos un dārzeņos un uz tiem [3], kurā jaunākie grozījumi izdarīti ar Direktīvu 98/82/EK, un jo īpaši tās 4. panta 4. punkta a) apakšpunktu,(1) tā kā Direktīvas 86/362/EEK 7. panta 2. punkta a) apakšpunkts un Direktīvas 90/642/EEK 4. panta 2. punkta a) apakšpunkts nosaka, ka dalībvalstis katru gadu līdz 30. jūnijam iesniedz Komisijai savas valsts nākamā gada turpmākās uzraudzības programmas attiecībā uz pesticīdu atliekvielām augļos un dārzeņos un uz tiem un labībā un uz tās; tā kā sakarā ar to, ka dalībvalstu gūtā pieredze par iepriekšējā gada uzraudzības programmām, plānojot, veidojot, veicot, novērtējot un sniedzot pārskatu, pierāda, ka minētais termiņš nav praktisks, jo nedod pietiekami daudz laika, lai minēto programmu plānošanā nākamajam gadam ņemtu vērā iepriekšējā gada rezultātus; tā kā trīs mēnešu papildu laika posmu uzskata par pietiekamu, lai pienācīgi novērtētu iepriekšējos rezultātus un plānotu valsts turpmākās uzraudzības programmas;(2) tā kā Direktīvas 86/362/EEK 7. panta 2. punkta b) apakšpunkts un Direktīvas 90/642/EEK 4. panta 2. punkta b) apakšpunkts nosaka, ka Komisija katru gadu līdz 30. septembrim iesniedz Pastāvīgajai augu veselības komitejai ieteikuma projektu, kurā izklāstīta koordinēta Kopienas uzraudzības programma, kas paredzēta īpašu paraugu ņemšanai, kuri jāiekļauj uzraudzības programmā; tā kā tāda ieteikuma projekta saturs ir atkarīgs no informācijas, ko dalībvalstis sniedz par savām perspektīvajām uzraudzības programmām; tā kā trīs mēnešu papildu laika posms, kad dalībvalstis var iesniegt Komisijai valsts plānus, par trīs mēnešiem aizkavētu to ieteikuma projekta iesniegšanu, ko Komisija iesniedz Pastāvīgajai augu veselības komitejai;(3) tā kā praksē Komisija un dalībvalstis plāno saskaņotas Kopienas uzraudzības programmas ilggadējam laika posmam;(4) tā kā šajā direktīvā paredzētie pasākumi ir saskaņā ar Augu veselības pastāvīgās komitejas atzinumu,IR PIEŅĒMUSI ŠO DIREKTĪVU.1. pantsDirektīvas 86/362/EEK 7. pantā:- 2. punkta a) apakšpunktā datumu "30. jūnijs" aizstāj ar "30. septembris",- 2. punkta b) apakšpunktā un 3. punktā datumu "30. septembris" aizstāj ar "31. decembris".2. pantsDirektīvas 90/642/EEK 4. pantā:- 2. punkta a) apakšpunktā datumu "30. jūnijs" aizstāj ar "30. septembris",- 2. punkta b) apakšpunktā un 3. punktā datumu "30. septembris" aizstāj ar "31. decembris".3. pants1. Direktīva stājas spēkā tās publicēšanas dienā.2. Dalībvalstis pieņem un publicē normatīvus un administratīvus aktus un citus pasākumus, kas vajadzīgi, lai līdz 1999. gada 31. decembrim izpildītu šīs direktīvas prasības. Dalībvalstis par tiem tūlīt informē Komisiju.3. Dalībvalstis paredz minētos pasākumus no 2000. gada 1. janvāra. Kad dalībvalstis paredz minētos pasākumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarīt šādas atsauces.4. pantsŠī direktīva ir adresēta dalībvalstīm.Briselē, 1999. gada 24. jūnijāKomisijas vārdā —Komisijas loceklisFranz Fischler[1] OV L 221, 7.8.1986., 37. lpp.[2] OV L 290, 29.10.1998., 25. lpp.[3] OV L 350, 14.12.1990., 71. lpp.--------------------------------------------------


title: Komisijas Direktīva (1978. gada 24. maijs), ar kuru groza Direktīvu 74/268/EEK, ar ko nosaka īpašus nosacījumus attiecībā uz vējauzu (Avena fatua) klātbūtni lopbarības augu un graudaugu sēklās

text:
Svarīgs juridisks paziņojums

|

31978L0511

Oficiālais Vēstnesis L 157 , 15/06/1978 Lpp. 0034 - 0034 Speciālizdevums somu valodā: Nodaļa 3 Sējums 10 Lpp. 0004  Speciālizdevums grieķu valodā Nodaļa 03 Sējums 21 Lpp. 0150  Speciālizdevums zviedru valodā: Nodaļa 3 Sējums 10 Lpp. 0004  Speciālizdevums spāņu valodā: Nodaļa 03 Sējums 14 Lpp. 0118  Speciālizdevums portugāļu valodā Nodaļa 03 Sējums 14 Lpp. 0118

		Komisijas Direktīva(1978. gada 24. maijs),ar kuru groza Direktīvu 74/268/EEK, ar ko nosaka īpašus nosacījumus attiecībā uz vējauzu (Avena fatua) klātbūtni lopbarības augu un graudaugu sēklās(78/511/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1966. gada 14. jūnija Direktīvu 66/401/EEK par lopbarības augu sēklu tirdzniecību [1], kurā jaunākie grozījumi izdarīti ar Padomes Direktīvu 78/55/EEK [2], un jo īpaši tās 11. pantu,tā kā minētajā direktīvā noteiktas pielaides attiecībā uz vējauzu (Avena fatua) klātbūtni lopbarības augu sēklās;tā kā, ņemot vērā noteiktas prasības, šīs pielaides izrādījušās pārāk lielas;tā kā ar Komisijas 1974. gada 2. maija Direktīvu 74/268/EEK [3] tādēļ noteikti īpaši nosacījumi attiecībā uz vējauzu (Avena fatua) klātbūtni lopbarības augu sēklās;tā kā ar Komisijas 1978. gada 18. aprīļa Pirmo direktīvu 78/386/EEK, ar kuru groza Padomes Direktīvas 66/401/EEK par lopbarības augu sēklu tirdzniecību [4] pielikumus, paredzēti jauni nosacījumi Kopienas līmenī attiecībā uz vējauzu (Avena fatua) klātbūtni lopbarības augu sēklās;tā kā sakarā ar šiem grozījumiem īpašie nosacījumi, kas ietverti Direktīvā 74/268/EEK, vairs nav nepieciešami;tā kā šie īpašie nosacījumi tādēļ būtu jāatceļ, ciktāl tie attiecas uz lopbarības augu sēklām;tā kā šajā direktīvā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu,IR PIEŅĒMUSI ŠO DIREKTĪVU:1. pantsAr šo atceļ Direktīvas 74/268/EEK 1. pantu.2. pantsDalībvalstīs vēlākais līdz 1980. gada 1. jūlijam stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis tūlīt par to informē Komisiju, kura informē pārējās dalībvalstis.3. pantsŠī direktīva ir adresēta dalībvalstīm.Briselē, 1978. gada 24. maijāKomisijas vārdā —priekšsēdētāja vietnieksFinn Gundelach[1] OV 125, 11.7.1966., 2298./66. lpp.[2] OV L 16, 20.1.1978., 23. lpp.[3] OV L 141, 24.5.1974., 19. lpp.[4] OV L 113, 25.4.1978., 1. lpp.--------------------------------------------------


title: Padomes Direktīva (1990. gada 29. maijs) par minimālajām prasībām attiecībā uz drošību un veselības aizsardzību kravu apstrādē ar rokām, pastāvot īpašam riskam darba ņēmējiem gūt muguras traumas (ceturtā atsevišķā direktīva Direktīvas 89/391/EEK 16. panta 1. punkta nozīmē)

text:
Svarīgs juridisks paziņojums

|

31990L0269

Oficiālais Vēstnesis L 156 , 21/06/1990 Lpp. 0009 - 0013 Speciālizdevums somu valodā: Nodaļa 5 Sējums 4 Lpp. 0198  Speciālizdevums zviedru valodā: Nodaļa 5 Sējums 4 Lpp. 0198

		Padomes Direktīva(1990. gada 29. maijs)par minimālajām prasībām attiecībā uz drošību un veselības aizsardzību kravu apstrādē ar rokām, pastāvot īpašam riskam darba ņēmējiem gūt muguras traumas (ceturtā atsevišķā direktīva Direktīvas 89/391/EEK 16. panta 1. punkta nozīmē)(90/269/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 118.a pantu,ņemot vērā Komisijas priekšlikumu [1], kas iesniegts pēc apspriedes ar Darba drošības, higiēnas un veselības aizsardzības padomdevēju komiteju,sadarbībā ar Eiropas Parlamentu [2],ņemot vērā Ekonomikas un sociālo lietu komitejas atzinumu [3],tā kā Līguma 118.a pants paredz, ka Padome direktīvu veidā pieņem minimālās prasības uzlabojumu veicināšanai, īpaši darba apstākļu jomā, lai nodrošinātu darba ņēmēju veselības un drošības augstāku aizsardzības līmeni;tā kā, ievērojot šo pantu, šādām direktīvām jāizvairās no administratīvu, finansiālu un tiesisku ierobežojumu uzlikšanas, kas kavētu mazo un vidējo uzņēmumu izveidošanu un attīstību;tā kā Komisijas paziņojums par tās programmu darba drošības, higiēnas un veselības aizsardzības jomā [4] paredz direktīvu pieņemšanu, kas izstrādātas, lai nodrošinātu darba ņēmēju veselību un drošību darba vietā;tā kā Padome savā 1987. gada 21. decembra rezolūcijā par darba drošību, higiēnu un veselības aizsardzību [5] ņēma vērā Komisijas nodomu tuvākajā nākotnē iesniegt Padomei direktīvu par aizsardzību pret riskiem, ko rada smagu kravu apstrāde ar rokām;tā kā to minimālo prasību izpilde, kas izstrādātas, lai nodrošinātu augstākus darba ņēmēju veselības un drošības aizsardzības standartus darba vietā, ir būtiska, lai nodrošinātu darba ņēmēju veselību un drošību;tā kā šī direktīva ir individuāla direktīva Padomes 1989. gada 12. jūnija Direktīvas 89/391/EEK 16. panta 1. punkta nozīmē par pasākumu ieviešanu, lai veicinātu uzlabojumus darba ņēmēju veselības un drošības jomā darba vietā [6]; tā kā šī iemesla dēļ minētās direktīvas noteikumi ir pilnībā piemērojami smagu kravu apstrādē ar rokām, pastāvot īpašam riskam darba ņēmējiem gūt muguras traumas, neierobežojot stingrākus un/vai specifiskākus noteikumus, kas uzskaitīti šajā direktīvā;tā kā šī direktīva paredz praktiskus pasākumus iekšējā tirgus sabiedriskās dimensijas sasniegšanai;tā kā, ievērojot Lēmumu 74/325/EEK [7], Komisija konsultējas ar Darba drošības, higiēnas un veselības aizsardzības padomdevēju komiteju, lai izstrādātu priekšlikumus šajā jomā,IR PIEŅĒMUSI ŠO DIREKTĪVU.I SADAĻAVISPĀRĪGI NOTEIKUMI1. pantsPriekšmets1. Šī direktīva, kas ir ceturtā individuālā direktīva Direktīvas 89/391/EEK 16. panta 1. punkta nozīmē, nosaka minimālās veselības un drošības prasības kravu apstrādē ar rokām, pastāvot īpašam riskam darba ņēmējiem gūt muguras traumas.2. Direktīva 89/391/EEK ir pilnībā piemērojama visā sfērā, kas norādīta 1. punktā, neskarot ierobežojošākus un/vai specifiskākus noteikumus, kas uzskaitīti šajā direktīvā.2. pantsDefinīcijaŠajā direktīvā "kravu apstrāde ar rokām" nozīmē jebkādu kravas transportēšanu vai atbalstīšanu, ko veic viens vai vairāki darba ņēmēji, to skaitā kravas pacelšanu, nolikšanu, stumšanu, vilkšanu, pārnēsāšanu vai pārvietošanu, kas kravas raksturīgo pazīmju vai nelabvēlīgu ergonomisku apstākļu dēļ ietver īpašu risku darba ņēmējiem gūt muguras traumas.II SADAĻADARBA DEVĒJU PIENĀKUMI3. pantsVispārīgs noteikums1. Darba devējs veic attiecīgus organizatoriskus pasākumus vai izmanto attiecīgus līdzekļus, jo īpaši, mehāniskās iekārtas, nolūkā izvairīties no tā, ka darba ņēmējiem būtu jāveic kravu apstrāde ar rokām.2. Ja nevar izvairīties no nepieciešamības veikt kravu apstādi ar rokām, darba devējs veic attiecīgus organizatoriskus pasākumus, izmanto attiecīgus līdzekļus vai nodrošina darba ņēmējus ar šādiem līdzekļiem, lai mazinātu risku, saistītu ar I pielikumā minēto kravu apstrādi ar rokām.4. pantsDarba vietu organizācijaTur, kur nepieciešamība darba ņēmējiem veikt kravu apstrādi ar rokām ir nenovēršama, darba devējs organizē darba vietas tādējādi, lai padarītu šādu apstrādi pēc iespējas drošāku un veselībai nekaitīgāku, un:a) novērtē, ja iespējams — iepriekš, veicamā darba veselības un drošības apstākļus, un īpaši pārbauda kravas raksturīgās pazīmes, ņemot vērā I pielikumu;b) rūpējas par to, lai novērstu vai mazinātu risku darba ņēmējiem gūt muguras traumas, veicot attiecīgus pasākumus, konkrēti, apsverot darba vides raksturīgās pazīmes un nepieciešamos darbības nosacījumus, ņemot vērā I pielikumu.5. pantsAtsauce uz II pielikumuDirektīvas 89/391/EEK 6. panta 3. punkta b) apakšpunkta un 14. un 15. panta ieviešanai jāņem vērā II pielikums.6. pantsInformācija darba ņēmējiem un viņu apmācība1. Neskarot Direktīvas 89/391/EEK 10. pantu, darba ņēmējus un/vai viņu pārstāvjus informē par visiem pasākumiem, kas, atbilstīgi šai direktīvai, veicami attiecībā uz drošības un veselības aizsardzību.Darba devējiem jāpārliecinās, ka darba ņēmēji un/vai viņu pārstāvji saņem vispārīgus norādījumus un, ja iespējams, precīzu informāciju par:- kravas svaru,- smagākās puses smaguma centru, kad iesaiņojums ir ekscentriski piekrauts.2. Neskarot Direktīvas 89/391/EEK 12. pantu, darba devējiem jānodrošina darba ņēmējiem pienācīga apmācība un informācija par to, kā pareizi rīkoties ar kravām, un par riskiem, kuriem viņi var būt pakļauti, jo īpaši, ja šie uzdevumi netiek veikti pareizi, ievērojot I un II pielikumu.7. pantsDarba ņēmēju konsultēšana un līdzdalībaDarba ņēmēju un/vai viņu pārstāvju konsultēšana un līdzdalība notiek saskaņā ar Direktīvas 89/391/EEK 11. pantu jautājumos, kas ietverti šajā direktīvā, to skaitā tās pielikumos.III SADAĻADAŽĀDI NOTEIKUMI8. pantsPielikumu korekcijaTādi izteikti tehniski grozījumi I un II pielikumā, ko rada tehnikas attīstība un grozījumi starptautiskajos noteikumos un specifikācijās vai zināšanās par kravu apstrādi ar rokām, tiek pieņemti saskaņā ar Direktīvas 89/391/EEK 17. pantā paredzēto procedūru.9. pantsNobeiguma noteikumi1. Dalībvalstīs stājas spēkā normatīvi un administratīvi akti, kas vajadzīgi, lai vēlākais līdz 1992. gada 31. decembrim izpildītu šīs direktīvas prasības.Dalībvalstis par to tūlīt informē Komisiju.2. Dalībvalstis dara Komisijai zināmus tiesību aktus, ko tās pieņem vai ir pieņēmušas jomā, uz ko attiecas šī direktīva.3. Dalībvalstis ik pa četriem gadiem ziņo Komisijai par šīs direktīvas praktisku ieviešanu, norādot darba devēju un darba ņēmēju viedokļus.Komisija par to informē Eiropas Parlamentu, Padomi, Ekonomikas un sociālo lietu komiteju un Darba drošības, higiēnas un veselības aizsardzības padomdevēju komiteju.4. Komisija periodiski ziņo Eiropas Parlamentam, Padomei un Ekonomikas un sociālo lietu komitejai par direktīvas ieviešanu, ievērojot 1., 2. un 3. punktu.10. pantsŠī direktīva ir adresēta dalībvalstīm.Briselē, 1990. gada 29. maijāPadomes vārdā —priekšsēdētājsB. Ahern[1] OV C 117, 4.5.1988., 8. lpp.[2] OV C 326, 19.12.1988., 137. lpp. un OV C 96, 17.4.1990., 82. lpp.[3] OV C 318, 12.12.1988., 37. lpp.[4] OV C 28, 3.2.1988., 3. lpp.[5] OV C 28, 3.2.1988., 1. lpp.[6] OV L 183, 29.6.1983., 1. lpp.[7] OV L 185, 9.7.1974., 15. lpp.--------------------------------------------------I PIELIKUMS [1]ATSAUCES FAKTORI(3. panta 2. punkts, 4. panta a) un b) apakšpunkts un 6. panta 2. punkts)1. Kravas raksturīgās pazīmesKravas apstrādē ar rokām pastāv risks gūt muguras traumas, ja krava ir:- pārāk smaga vai pārāk liela,- neparocīga vai grūti satverama,- nestabila vai tai ir saturs, kas var pārvietoties,- novietota tādā veidā, ka tā jātur vai jākustina pa gabalu no ķermeņa, vai ar ķermeņa liekšanu vai griešanu,- savu apveidu un/vai konsistences dēļ var radīt traumas darba ņēmējiem, īpaši sadursmes gadījumā.2. Nepieciešamā fiziskā piepūleFiziskā piepūle var radīt risku gūt muguras traumu, ja tā ir:- pārāk spraiga,- sasniegta tikai ķermeņa griešanās momentā,- strauju kravas izkustēšanos izraisoša,- ķermeņa radīta, atrodoties nestabilā stāvoklī.3. Darba vides raksturīgās pazīmesDarba vides raksturīgās pazīmes var palielināt risku gūt muguras traumu, ja:- nav pietiekami plaša telpa, jo īpaši vertikālā virzienā, lai veiktu darbību,- grīda ir nelīdzena, tādā veidā radot paklupšanas briesmas, vai tā ir slidena attiecībā uz darba ņēmēja apaviem,- darba vieta vai darba vide liedz kravas apstrādi drošā augstumā vai neļauj darba ņēmējam ieņemt stabilu stāvokli,- ir pārmaiņas grīdas līmenī vai darba virsmā, kas prasa, lai krava tiktu pārvietota dažādos līmeņos,- grīda vai balsta virsma ir nestabila,- temperatūra, mitrums vai ventilācija ir neatbilstīga.4. Darbībai nepieciešamie nosacījumiDarbība var radīt risku gūt muguras traumu, ja tā ietver vienu vai vairākus no šādiem nepieciešamiem nosacījumiem:- pārāk bieža vai pārāk ilgstoša fiziska piepūle, pārsvarā vērsta uz mugurkaulu,- nepietiekama ķermeņa atpūta vai atveseļošanās laikposms,- pārmērīgi celšanas, nolaišanas vai nešanas attālumi,- darba temps, ko nosaka process un ko darba ņēmējs nevar mainīt.[1] Lai veiktu daudzfaktoru analīzi, vienlaikus var atsaukties uz dažādiem I un II pielikumā uzskaitītiem faktoriem.--------------------------------------------------II PIELIKUMS [1]INDIVIDUĀLIE RISKA FAKTORI(5. pants un 6. panta 2. punkts)Darba ņēmējs var būt apdraudēts, ja viņš/viņa:- ir fiziski nepiemērots konkrētā uzdevuma veikšanai,- valkā neatbilstīgu apģērbu, apavus vai ir citi personiski iemesli,- nav ieguvis atbilstīgas un pietiekamas zināšanas vai apmācību.[1] Lai veiktu daudzfaktoru analīzi, vienlaikus var atsaukties uz dažādiem I un II pielikumā uzskaitītiem faktoriem.--------------------------------------------------


title: Padomes Direktīva (1989. gada 30. novembris) par drošības un veselības aizsardzības minimālajām prasībām, lietojot individuālos aizsardzības līdzekļus darba vietās (trešā atsevišķā direktīva Direktīvas 89/391/EEK 16. panta 1. punkta nozīmē)

text:
Svarīgs juridisks paziņojums

|

31989L0656

Oficiālais Vēstnesis L 393 , 30/12/1989 Lpp. 0018 - 0028 Speciālizdevums somu valodā: Nodaļa 5 Sējums 4 Lpp. 0187  Speciālizdevums zviedru valodā: Nodaļa 5 Sējums 4 Lpp. 0187

		Padomes Direktīva(1989. gada 30. novembris)par drošības un veselības aizsardzības minimālajām prasībām, lietojot individuālos aizsardzības līdzekļus darba vietās (trešā atsevišķā direktīva Direktīvas 89/391/EEK 16. panta 1. punkta nozīmē)(89/656/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas Līgumu, un jo īpaši tā 118.a pantu,ņemot vērā Komisijas priekšlikumu [1], kas iesniegts pēc apspriešanās ar Darba drošības, higiēnas un veselības aizsardzības padomdevēju komiteju,sadarbībā ar Eiropas Parlamentu [2],ņemot vērā Ekonomikas un sociālo lietu komitejas atzinumu [3],tā kā Līguma 118.a pantā ir minēts, ka Padome ar direktīvām nosaka minimālās prasības, lai veicinātu, īpaši attiecībā uz darba vidi, uzlabojumus, kas garantē augstāku darba ņēmēju drošības un veselības aizsardzības līmeni;tā kā saskaņā ar šo pašu pantu ir jāizvairās no tādu administratīvu, finansiālu un juridisku ierobežojumu iekļaušanu direktīvās, kas kavētu mazo un vidējo uzņēmumu veidošanos;tā kā Komisijas sniegtā informācija par darba drošības, higiēnas un veselības aizsardzības uzlabošanas programmu darba vietā [4], nosaka, ka jāpieņem direktīva par individuālos aizsardzības līdzekļu lietošanu darba vietā;tā kā 1987. gada 21. decembra rezolūcijā par darba drošību, higiēnu un veselības aizsardzību darba vietā [5] Padome ņēma vērā Komisijas nodomu tuvākajā nākotnē iesniegt Padomei minimālās prasības par darba drošības un veselības aizsardzības organizēšanu darba vietā;tā kā minimālo prasību ievērošana, kas garantē labāku darba drošību un veselības aizsardzību, lietojot individuālos aizsardzības līdzekļus, ir svarīga darba ņēmēju drošības un veselības aizsardzības nodrošināšanā;tā kā šī direktīva ir atsevišķa direktīva Padomes 1989. gada 12. jūnija Direktīvas 89/391/EEK 16. panta 1. punkta nozīmē par pasākumu pieņemšanu, kas veicina uzlabojumus darba ņēmēju drošībā un veselības aizsardzībā [6]; tā kā šī direktīva pilnā mērā attiecas uz individuālo aizsardzības līdzekļu izmantošanu darba vietās, neskarot šīs direktīvas noteikumus, kas ir stingrāki un/vai specifiskāki;tā kā šī direktīva ir praktisks solis iekšējā tirgus sociālās dimensijas nodrošināšanā;tā kā kolektīvajiem aizsardzības līdzekļiem ir priekšroka attiecībā pret individuālajiem aizsardzības līdzekļiem; tā kā darba devējam ir jāgādā par darba drošības tehnikas līdzekļiem un jāveic darba drošības pasākumi;tā kā šajā direktīvā izvirzītajām prasībām nevajadzētu būt par iemeslu, lai tiktu veiktas izmaiņas individuālajos aizsardzības līdzekļos, kuru konstrukcija un izgatavošana atbilst Kopienas direktīvām, kas attiecas uz darba drošību un veselības aizsardzību darba vietā;tā kā būtu jāparedz apraksti, kurus dalībvalstis var izmantot, pieņemot vispārējos noteikumus par individuālo aizsardzības līdzekļu lietošanu;tā kā saskaņā ar Direktīvu 74/325/EEK [7], kurā jaunākie grozījumi izdarīti ar 1985. gada Pievienošanās Aktu, Komisija apspriežas ar Darba drošības, higiēnas un veselības aizsardzības padomdevēja komiteju, veidojot attiecīgos projektus,IR PIEŅĒMUSI ŠO DIREKTĪVU.I IEDAĻAVISPĀRĪGI NOTEIKUMI1. pantsPriekšmets1. Šī direktīva, kas ir trešā atsevišķā direktīva Direktīvas89/391/EEK 16. panta 1. punkta nozīmē, nosaka minimālās pra sības par individuālo aizsardzības līdzekļu lietošanu darba vietā.2. Direktīva 89/391/EEK pilnā mērā attiecas uz visu šā panta 1. punktā noteikto darbības sfēru, kas nav pretrunā ar stingrākiem un/vai specifiskākiem šīs direktīvas noteikumiem.2. pantsDefinīcijas1. Šajā direktīvā par individuālajiem aizsardzības līdzekļiem sauc visus valkāšanai vai līdzņemšanai paredzētos aizsardzības līdzekļus, kas nodrošina darba ņēmējus pret vienu vai vairākiem apdraudējumiem viņu darba drošībai un veselībai, kā arī citas šim mērķim domātas papildierīces.2. Panta 1. punktā minētā definīcija neattiecas uz:a) parasto darba apģērbu un formas tērpu, kas nav īpaši veidots, lai aizsargātu darba ņēmēja drošību un veselību;b) līdzekļiem, ko izmanto avārijas un glābšanas dienesti;c) individuālajiem aizsardzības līdzekļiem, kurus valkā vai lieto armijā, policijā vai citās sabiedriskās kārtības sargāšanas struktūrās;d) autotransporta individuālajiem aizsardzības līdzekļiem;e) sporta inventāru;f) pašaizsardzības vai iebiedēšanas līdzekļiem;g) portatīvām ierīcēm, kas brīdina par briesmām un traucējumiem.3. pantsVispārīgs noteikumsIndividuālos aizsardzības līdzekļus jālieto, ja no riska nav iespējams izvairīties vai to nav iespējams pietiekami mazināt, lietojot kolektīvās aizsardzības tehniskos līdzekļus vai arī ieviešot darba organizācijas pasākumus, metodes vai kārtību.II IEDAĻADARBA DEVĒJA PIENĀKUMI4. pantsVispārīgi noteikumi1. Individuālajiem aizsardzības līdzekļiem jāatbilst attiecīgajiem Kopienas noteikumiem par to konstrukciju un izgatavošanu attiecībā uz darba drošību un veselības aizsardzību.Visiem individuālajiem aizsardzības līdzekļiem:a) jāatbilst attiecīgajam riskam, un tie paši par sevi nedrīkst izraisīt lielāku risku;b) jāatbilst apstākļiem darba vietā;c) jāatbilst ergonomikas prasībām un darba ņēmēju veselības stāvoklim;d) pēc vajadzīgo pielāgojumu izdarīšanas jāatbilst darba ņēmēja auguma prasībām.2. Ja vairāk nekā viena riska faktora dēļ darba ņēmējam vienlaikus jānēsā vairāk nekā viens individuālais aizsardzības līdzeklis, šiem līdzekļiem jābūt savstarpēji savienojamiem un jāturpina aizsargāt darba ņēmējus pret riska faktoru vai faktoriem.3. Individuālo aizsardzības līdzekļu lietošanas apstākļus, jo īpaši valkāšanas laiku, nosaka, pamatojoties uz riska pakāpi, biežumu, ar kādu darba ņēmēji tiek pakļauti riskam, darba iecirkņa raksturojumu un individuālā aizsardzības līdzekļa efektivitāti.4. Individuālie aizsardzības līdzekļi principā ir paredzēti individuālai lietošanai.Apstākļos, kad individuālo aizsardzības līdzekli jālieto vairākiem cilvēkiem, jāveic atbilstīgi pasākumi, lai netiktu skarta lietotāju veselība vai lai nerastos higiēnas problēmas.5. Par katru priekšmetu, kas kalpo kā individuālais aizsardzības līdzeklis, uzņēmumā un/vai iestādē jānodrošina attiecīgā 1. un 2. punktā prasītā informācija, kā arī jādara tā pieejama.6. Darba devējam bez maksas jānodrošina individuālie aizsardzības līdzekļi, viņam arī jārūpējas par to, lai šie līdzekļi būtu labā darba kārtībā un apmierinātu higiēnas prasības, uzturot tos kārtībā, remontējot un nomainot.Tomēr dalībvalstis var noteikt, atbilstīgi attiecīgās valsts pieņemtajai praksei, ka darba ņēmējam var prasīt segt daļu no individuālo aizsardzības līdzekļu vērtības, ja to lietošana neaprobežojas ar lietošanu darba vietā.7. Darba devējs vispirms informē darba ņēmēju par risku, pret kuru to aizsargā individuālais aizsardzības līdzeklis.8. Darba devējs rīko mācības, kurās vajadzības gadījumā tiek demonstrēts, kā valkājami individuālie aizsardzības līdzekļi.9. Individuālos aizsardzības līdzekļus drīkst lietot tikai īpaši norādītos gadījumos, izņemot atsevišķus izņēmuma gadījumus.Tie jālieto saskaņā ar instrukciju.Instrukcijām jābūt uzrakstītām tā, lai darba ņēmēji tās varētu saprast.5. pantsIndividuālo aizsardzības līdzekļu novērtēšana1. Pirms darba devējs izvēlas individuālos aizsardzības līdzekļus, viņam jānovērtē, vai individuālie aizsardzības līdzekļi, kurus viņš grib lietot, atbilst 4. panta 1. un 2. punktā izvirzītajām prasībām.Vērtējums ietver:a) tādu risku analīzi un vērtējumu, kurus nevar novērst ar citiem līdzekļiem;b) tādu individuālā aizsardzības līdzekļa īpašību uzskaitījumu, kas nepieciešamas, lai tas efektīvi aizsargātu pret a) apakšpunktā minētajiem riskiem, ņemot vērā jebkuru risku, ko individuālais aizsardzības līdzeklis var radīt pats par sevi;c) pieejamā individuālā aizsardzības līdzekļa īpašību salīdzinājumu ar b) apakšpunktā minētajām prasībām.2. Panta 1. apakšpunktā minētais vērtējums jāpārskata, ja tiek mainīta kāda no individuālā aizsardzības līdzekļa sastāvdaļām.6. pants [8]Lietošanas noteikumi1. Dalībvalstis nodrošina, ka tiek pieņemti vispārēji noteikumi par individuālo aizsardzības līdzekļu lietošanu un/vai noteikumi par gadījumiem vai situācijām, kad darba devējam jāgādā par individuālajiem aizsardzības līdzekļiem, ņemot vērā Kopienas tiesību aktus attiecībā uz šo līdzekļu brīvu pārvietošanu, kas nav pretrunā ar šīs direktīvas 3., 4. un 5. pantu.Šiem noteikumiem jo īpaši jānorāda apstākļi vai riska situācijas, kurās ir jālieto individuālie aizsardzības līdzekļi, neskarot prioritāti, kas ir kolektīvajiem aizsardzības līdzekļiem.I, II un III pielikums, ko var izmantot par paraugu, satur derīgu informāciju šādu noteikumu veidošanai.2. Piemērojot 1. punktā minētos noteikumus savām vajadzībām, dalībvalstīm jāņem vērā jebkuras nopietnas izmaiņas riska faktoros, kolektīvajos un individuālajos aizsardzības līdzekļos, ko radījusi tehnoloģiskā attīstība.3. Dalībvalstis konsultējas ar darba devēju un darba ņēmēju organizācijām par noteikumiem, kas minēti 1. un 2. punktā.7. pantsInformācija darba ņēmējiemDarba ņēmēji un/vai to pārstāvji tiek informēti par visiem darba drošības un veselības aizsardzības pasākumiem, kas jāveic, kad darbā tiek lietoti individuālie aizsardzības līdzekļi.8. pantsDarba ņēmēju konsultēšana un iesaistīšanaDarba ņēmējus un/vai viņu pārstāvjus konsultē un iesaista šajā direktīvā un tās pielikumos skarto jautājumu risināšanā saskaņā ar Direktīvas 89/391/EEK 11. pantu.III IEDAĻADAŽĀDI NOTEIKUMI9. pantsKorekcija pielikumosTīri tehniskas dabas izmaiņas I, II un III pielikumā, kas rodas:- pieņemot tehniskās saskaņošanas un standartizācijas direktīvas, kas attiecas uz individuālajiem aizsardzības līdzekļiem, un/vai- tehniskā progresa rezultātā un pamatojoties uz izmaiņām starptautiskajos noteikumos un specifikācijās vai zināšanās par individuālajiem aizsardzības līdzekļiem,pieņem Direktīvas 89/391/EEK 17. panta noteiktajā kārtībā.10. pantsNobeiguma noteikumi1. Dalībvalstīs stājas spēkā normatīvi un administratīvi akti, kas vajadzīgi, lai vēlākais līdz 1992. gada 31. decembrim izpildītu šīs direktīvas prasības. Par to tūlīt informē Komisiju.2. Dalībvalstis dara Komisijai zināmus savus tiesību aktus, ko tās pieņem vai kas jau ir pieņemti jomā, uz kuru attiecas šī direktīva.3. Dalībvalstis katrus piecus gadus ziņo Komisijai par šīs direktīvas noteikumu ieviešanu praksē, norādot gan darba devēju, gan darba ņēmēju viedokli.Komisija par to informē Eiropas Parlamentu, Padomi, Ekonomikas un sociālo lietu komiteju un Darba drošības, higiēnas un veselības aizsardzības padomdevēju komiteju.4. Komisija periodiski iesniedz Eiropas Parlamentam, Padomei un Ekonomikas un sociālo lietu komitejai ziņojumus par šīs direktīvas ieviešanu, ņemot vērā 1., 2. un 3. punktu.11. pantsŠī direktīva ir adresēta dalībvalstīm.Briselē, 1989. gada 30. novembrīPadomes vārdā —priekšsēdētājsJ. P. Soisson[1] OV C 161, 20.6.1988., 1. lpp., OV C 115, 8.5.1989., 27. lpp. un OV C 287, 15.11.1989., 11. lpp.[2] OV C 12, 16.1.1989., 92. lpp. un OV C 256, 9.10.1989., 61. lpp.[3] OV C 318, 12.12.1988., 30. lpp.[4] OV C 28, 3.2.1988., 3. lpp.[5] OV C 28, 3.2.1988., 1. lpp.[6] OV L 183, 29.6.1989., 1. lpp.[7] OV L 185, 9.7.1974., 15. lpp.[8] Sk. Komisijas paziņojumu (OV C 328, 30.12.1989., 3. lpp.).--------------------------------------------------I PIELIKUMSPĀRSKATS PAR KRITISKĀM SITUĀCIJĀM, KURĀS JĀLIETO INDIVIDUĀLIE AIZSARDZĪBAS LĪDZEKĻI+++++ TIFF +++++--------------------------------------------------II PIELIKUMSNEPILNS INDIVIDUĀLO AIZSARDZĪBAS LĪDZEKĻU SARAKSTSLĪDZEKĻI GALVAS PASARGĀŠANAI- rūpniecībā (raktuvēs, būvlaukumos un citās rūpnieciskās teritorijās) lietotās aizsargķiveres- galvas virsmas aizsargi (cepures, kapuces, matu tīkliņi — ar un bez acu aizsarga)- aizsargājošas galvassegas (kapuces, cepures, ūdensnecaurlaidīgas aizsargcepures no auduma, gumijota auduma u.c.)LĪDZEKĻI DZIRDES PASARGĀŠANAI- ausu aizbāžņi un citas līdzīgas ietaises- akustiskās ķiveres- ausu sildītāji, kurus var piemērot rūpniecībā lietotajām aizsargķiverēm- ausu aizsargi ar zemfrekvences uztvērējiem- ausu aizsargi ar iekšējo telefonuLĪDZEKĻI ACU UN SEJAS PASARGĀŠANAI- brilles- aizsargbrilles- rentgena staru aizsargbrilles, lāzera staru aizsargbrilles, ultravioletā, infrasarkanā, redzamā starojuma aizsargbrilles- sejsegi- loka metināšanas maskas un ķiveres (rokas maskas, ap galvu stiprināmas maskas un maskas, kas stiprinās pie aizsargķiveres)LĪDZEKĻI ELPOŠANAS CEĻU PASARGĀŠANAI- putekļu filtri, gāzes filtri un radioaktīvo putekļu filtri- izolējošas ierīces ar gaisa padevi- respiratori, to skaitā noņemamas metināšanas maskas- ūdenslīdēju aprīkojums- ūdenslīdēju tērpiLĪDZEKĻI ROKU PASARGĀŠANAI- cimdi, kas aizsargā pret:- mehānisku iedarbību (durtām, grieztā brūcēm, vibrāciju),- ķīmisku iedarbību,- elektriķu cimdi un cimdi, kas aizsargā pret karstumu- dūraiņi- pirkstu aizsargapvalki- uzroči- plaukstu locītavu aizsargi smagiem darbiem- bezpirksteņi- aizsargcimdiLĪDZEKĻI KĀJU UN PĒDU PASARGĀŠANAI- zemi apavi, zābaki līdz potītēm, stulmzābaki, aizsargzābaki- apavi, kurus var viegli atsaitēt vai atāķēt- apavi ar papildu purngala aizsargu- apavi un botes ar karstumizturīgām zolēm- karstumizturīgas kurpes, zābaki un botes- termiskas kurpes, zābaki un botes- kurpes, zābaki un botes, kas izturīgas pret vibrāciju- antistatiskas kurpes, zābaki un botes- izolējošas kurpes, zābaki un botes- zāģētāju aizsargzābaki- koka tupeles- ceļu aizsargi- izņemami pēdas pacēluma aizsargi- getras- liekās zoles (karstumizturīgas, izturīgas pret sviedriem un pret caurduršanu)- noņemamas radzes staigāšanai pa ledu, sniegu vai slidenu grīduLĪDZEKĻI ĀDAS PASARGĀŠANAI- aizsargkrēmi/aizsargziedesLĪDZEKĻI RUMPJA UN VĒDERA DAĻAS PASARGĀŠANAI- aizsargvestes, jakas un priekšauti, kas aizsargā no mehāniskas iedarbības (dūrieniem, griezumiem, kausēta metāla šļakatām u.c.)- aizsargvestes, jakas un priekšauti, kas aizsargā no ķīmisku vielu iedarbības- apsildāmas vestes- glābšanas vestes- aizsargpriekšauti pret rentgena starojumu- aizsargjostasLĪDZEKĻI VISA ĶERMEŅA PASARGĀŠANAI- Līdzekļi, kas konstruēti, lai izsargātos no krišanas- līdzekļi, kas aizsargā no krišanas (pilns komplekts ar visām palīgierīcēm)- bremzēšanas līdzekļi, kas absorbē kinētisko enerģiju (pilns komplekts ar visām palīgierīcēm)- ierīces, kas tur ķermeni (drošības sajūgs)- Aizsargapģērbs- darba aizsargapģērbs (divdaļīgs un kombinezoni)- apģērbs, kas aizsargā no mehāniskas iedarbības (durtām, grieztām, u.c. brūcēm)- apģērbs, kas aizsargā no ķīmisku vielu iedarbības- apģērbs, kas aizsargā no apšļākšanas ar metāla lējumiem un no infrasarkanā starojuma- karstumizturīgs apģērbs- termisks apģērbs- apģērbs, kas aizsargā no radioaktīvā piesārņojuma- apģērbs, kas aizsargā no putekļiem- apģērbs, kas aizsargā no gāzēm- brīdinošs fluorescents, atstarojošs apģērbs un aksesuāri (piedurknes apsēji, cimdi u.c.)- aizsargājoši apsegi--------------------------------------------------III PIELIKUMSDARBA VEIDI UN DARBA JOMAS, KURĀS VAR RASTIES NEPIECIEŠAMĪBA NODROŠINĀT DARBA ŅĒMĒJUS AR INDIVIDUĀLĀS AIZSARDZĪBAS LĪDZEKĻIEM1. GALVAS (GALVASKAUSA) PASARGĀŠANAAizsargķiveres- celtniecības darbi, īpaši darbi uz un zem sastatnēm vai darba vietās, kas atrodas virs zemes, kā arī šādu darba vietu tuvumā, veidņu izgatavošana un izjaukšana, montāžas darbi, darbi uz sastatnēm un nojaukšanas darbi- darbs uz dzelzs tiltiem, uz dzelzs būvkonstrukcijām, mastos, torņos, uz tērauda hidrauliskajām konstrukcijām, domnās, tērauda lietuvēs un velmētavās, lielos konteineros, liela diametra cauruļvados, katlu mājās un spēkstacijās- darbs bedrēs, tranšejās, šahtās un tuneļos- zemes darbi un darbs akmeņlauztuvēs- darbs apakšzemes šahtās, karjeros, atklātās raktuvēs, darbs pie ogļu krājumu transportēšanas- darbs ar instrumentiem bultu iedzīšanai- spridzināšanas darbi- darbs liftu, pacēlāju, ceļamkrānu un pārvadātāju tuvumā- darbs domnās, rūdas bagātināšanas uzņēmumos, tēraudlietuvēs, velmētavās, metalurģijas uzņēmumos, kaltuvēs un lietuvēs- darbs pie industriālām kurtuvēm, ar konteineriem, mašīnām, pie skābbarības bedrēm, tvertnēm un ar cauruļvadiem- darbs kuģu būvētavās- darbs dzelzceļa šķirotavās- darbs lopkautuvēs2. PĒDU PASARGĀŠANA.Aizsargapavi ar necaurduramām zolēm- karkasu veidošana, pamatu likšana, ceļu darbi- darbs uz sastatnēm- karkasu nojaukšanas darbi- darbs ar dzelzsbetonu un tā sagatavēm, tajā skaitā veidņu gatavošana un izjaukšana- darbs uzņēmēju vagonu parkos un noliktavās- jumta darbiAizsargapavi bez necaurduramām zolēm- darbs uz dzelzs tiltiem, uz dzelzs būvkonstrukcijām, mastos, torņos, liftos, uz tērauda hidrauliskajām konstrukcijām, domnās, tērauda lietuvēs un velmētavās, lielos konteineros, liela diametra cauruļvados, katlu mājās un spēkstacijās- darbs kurtuvju celtniecībā, apkures un ventilācijas sistēmu, kā arī dzelzs konstrukciju montāžas darbi- pārbūves darbi un apkopes darbi- darbs domnās, rūdas bagātināšanas uzņēmumos, tēraudlietuvēs, velmētavās, metalurģijas uzņēmumos, kaltuvēs, karstajos lietuvju cehos un velcēšanas cehos- darbs apakšzemes šahtās, karjeros, atklātās raktuvēs, darbs pie ogļu krājumu aiztransportēšanas- darbs akmeņlauztuvēs un akmens apstrādē- plakana stikla izstrādājumu un stikla trauku ražošana un apstrāde- darbs ar veidnēm keramikas rūpniecībā- cepļu apdare keramikas rūpniecībā- keramikas izstrādājumu un būvmateriālu veidošana- transports un uzglabāšana- darbs ar saldētas gaļas klučiem un konservētas pārtikas iepakojumiem- darbs kuģu būvētavāsPapēžu vai pilnpapēžu drošības apavi ar necaurduramām zolēm- jumta darbiAizsargapavi ar izolējošām zolēm- darbs ar ļoti aukstiem vai ļoti karstiem materiāliem vai uz tiemViegli novelkami drošības apavi- darbi, kuru gaitā apavos var iekļūt metāllējumi3. ACU VAI SEJAS PASARGĀŠANAAizsargbrilles, sejsegi vai sieti- metināšana, slīpēšana, separācija- drīvēšana, kalšana- akmens laušana un apstrāde- darbs ar instrumentiem bultu iedzīšanai- darbs ar mehānismiem sīku daļiņu aizvākšanai- kalšanas darbi- lausku aizvākšana un sasmalcināšana- abrazīvu vielu izsmidzināšana- darbs ar skābēm un kodīgiem šķidrumiem, dezinficējošiem līdzekļiem un rūsas attīrītājiem- darbs ar smidzināšanai paredzētiem šķidrumiem- darbs ar lējumiem vai lējumu tuvumā- darbs ar radiācijas siltumu- darbs ar lāzeriem4. ELPOŠANAS CEĻU PASARGĀŠANARespiratori/elpošanas aparāti- darbs konteineros, ierobežotās teritorijās, ar gāzi darbināmās rūpnieciskās kurtuvēs, kur var būt gāzes paliekas vai nepietiekams skābekļa daudzums- darbs domnas izplūdes tuvumā- darbs gāzes konvektoru un domnas krāšņu gāzes pievadu tuvumā- darbs domnas krāšņu krānu tuvumā, kur iespējami stipri metālu izgarojumi- darbs uz domnas krāšņu iekšējām sienām un smeļamajiem kausiem, kur iespējami putekļi- krāsošana ar strūklu, ja virsma nav pilnībā notīrīta no putekļiem- darbs šahtās, kanalizācijas vados un citās ar kanalizāciju saistītās pazemes teritorijās- darbs saldētavās, kur dzesējošā viela var izplūst5. DZIRDES PASARGĀŠANAAusu protektori- darbs ar metāla presēm- darbs ar pneimatiskajiem urbjiem- lidlauka personāla darbs lidostās- pāļu dzīšana- kokapstrāde un tekstilrūpniecība6. ĶERMEŅA, ROKU UN KĀJU PASARGĀŠANAAizsargapģērbs- darbs ar skābēm un kodīgiem šķīdumiem, dezinficējošiem līdzekļiem un rūsas attīrītājiem- darbs ar karstiem materiāliem vai to tuvumā, vai tur, kur ir jūtama karstuma iedarbība- darbs ar plakana stikla izstrādājumiem- spridzināšana- darbs saldēšanas telpāsUgunsdrošs aizsargapģērbs- metināšana ierobežotā teritorijāNecaurdurami priekšauti- atkaulošana un ciršana- darbs ar rokas nažiem, īpaši, ja nazis tiek virzīts pret augumuĀdas priekšauti- metināšana- kalšana- liešanas darbiApakšdelma pasargāšana- atkaulošana un ciršanaCimdi- metināšana- asu priekšmetu pārvietošana, ja vien tie nav mehānismi, kuros cimdi var tikt ierauti- tiešs darbs ar skābēm un kodīgiem šķidrumiemMetalizēti cimdi- atkaulošana un ciršana- regulāra griešana, lietojot rokas nazi izgriešanai un kaušanai- nažu maiņa griežamajās mašīnās7. ŪDENSNECAURLAIDĪGS APĢĒRBS- darbs zem klajas debess lietū un aukstumā8. GAISMU ATSTAROJOŠS APĢĒRBS- darbs, kura laikā strādniekiem jābūt labi redzamiem9. DROŠĪBAS SAJŪGI- darbs uz sastatnēm- gatavu daļu montāža- darbs mastos10. DROŠĪBAS TROSE- darbs krānu kabīnēs lielā augstumā- darbs noliktavu pacēlāju kabīnēs lielā augstumā- darbs urbšanas torņos lielā augstumā- darbs šahtās un kanalizācijas vados11. ĀDAS PASARGĀŠANA- pārklājuma materiālu apstrāde- miecēšana--------------------------------------------------